Vatikan (B/SN). Jenož w Europje ličby katolikow a měšnikow spaduja. To wuchadźa z noweje lětneje statistiki Vatikana, kotruž su składnostnje swětoweho dnja misiona zašłu njedźelu wozjewili. Swětowa cyrkej zliči kónc lěta 2019 1,34 miliardow katolikow, 15,4 miliony wjace hač lěto do toho. Podźěl romsko-katolskich křesćanow stupi z tym na 17,7 procentow ludnosće. Jenož w Europje registrowachu 292 000 mjenje katolikow. Ličba měšnikow w přirunanju z lětom 2018 je wo 271 na 414 336 rozrostła. W Europje bě jich 2 608 mjenje. Po cyłym swěće ma katolska cyrkej w swojim nošerstwje 72 667 pěstowarnjow z něhdźe 7,5 milionami dźěći, 98 925 zakładnymi šulemi z něhdźe 35,2 milionami šulerjow a 49 552 dale wjeducymi šulemi z 19,4 milionami šulerjow.
Spowědne potajnstwo zběhnyli
szl_Latn szl_Latn